ໃນຕອນບ່າຍວັນທີ 30 ພະຈິກ, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ໃຫ້ການຕ້ອນຮັບທ່ານນາງ Lianys Tores Rivera - ເອກອັກຄະລັດຖະທູດກູບາ ປະຈຳຫວຽດນາມ ໃນໂອກາດສິ້ນສຸດອາຍຸການຢູ່ຫວຽດນາມ.
ຕາງໜ້າໃຫ້ລັດຖະບານຫວຽດນາມ, ທ່ານນາຍົກລັດຖະມົນຕີຫງວຽນຊວນຟຸກ ໄດ້ສະແດງຄວາມຊົມເຊີຍທ່ານນາງເອກອັກຄະລັດຖະທູດກູບາ Lianys Tores Rivera ທີ່ໄດ້ສຳເລັດໜ້າທີ່ທີ່ດີສຸດຂອງທ່ານນາງຢູ່ຫວຽດນາມ, ໃນນັ້ນມີການກະກຽມ ໃຫ້ແກ່ການຢ້ຽມຢາມກູບາ ຂັ້ນສູງຂອງທ່ານເລຂາທິການໃຫຍ່ຫວຽດນາມ ຫງວຽນຟູຈ້ອງ (ເດືອນມີນາ 2018) ແລະ ການຢ້ຽມຢາມຫວຽດນາມ ຂອງປະທານສະພາແຫ່ງລັດກູບາ, ລັດຖະມົນຕີ Miguel Diaz Canel (ເດືອນພະຈິກ 2018).
ທ່ານນາຍົກລັດຖະມົນຕີ ກໍ່ສະແດງຄວາມຂອບໃຈລັດຖະບານກູບາ ທີ່ໄດ້ສົ່ງຜູ້ຊ່ຽວຊານດ້ານການແພດ ມາຊ່ວຍຫວຽດນາມ ໃນການຮັບມືກັບການລະບາດຂອງພະຍາດ COVID-19.
ໃນຖານະທີ່ເປັນສະມາຊິກບໍ່ຖາວອນ ຂອງສະພາຄວາມໝັ້ນຄົງສະຫະປະຊາຊາດ ອາຍຸການ 2020 - 2021, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ກ່າວວ່າ, ຫວຽດນາມ ຍາມໃດກໍ່ຢັ້ງຢືນຫຼັກໝັ້ນສະເໝີຕົ້ນສະເໝີປາຍ ຂອງຫວຽດນາມ ເພື່ອສະໜັບສະໜູນການຢຸດຕິການປິດລ້ອມ ແລະ ການຂວ້ຳບາດດ້ານເສດຖະກິດ - ການເງິນ ສຳຫຼັບກູບາ.
ທ່ານນາຍົກລັດຖະມົນຕີຫງວຽນຊວນຟຸກ ໄດ້ຢືນຢັນວ່າ ລັດຖະບານຫວຽດນາມຍາມໃດກໍ່ສົ່ງເສີມການສະໜັບສະໜູນກູບາ ໃນການພັດທະນາດ້ານສະບຽງອາຫານ ແລະ ອາຫານທະເລ. ທ່ານນາຍົກລັດຖະມົນຕີ ກໍ່ສະແດງຄວາມປາດຖະໜາວ່າ ບັນດາວິສາຫະກິດຂອງສອງປະເທດ ຕ້ອງຮັດແໜ້ນກ່ວາອີກ, ພິເສດແມ່ນໃນຂົງເຂດນ້ຳມັນອາຍແກັດ, ໂທລະຄົມມະນາຄົມ.
ທ່ານນາງເອກອັກຄະລັດຖະທູດ ກໍ່ໄດ້ສະແດງຄວາມຂອບໃຈຕໍ່ລັດຖະບານຫວຽດນາມ ທີ່ໄດ້ສະໜອງ ເຂົ້າສານໃຫ້ກູບາ; ຊົມເຊີຍຫວຽດນາມ ກ່ຽວກັບຜົນສຳເລັດໃນການຄວບຄຸມ ແລະ ປ້ອງກັນການລະບາດຂອງ COVID-19; ສຳເລັດບົດບາດເປັນປະທານອາຊຽນ 2020 ແລະ ຈັດຕັ້ງກອງປະຊຸມຫຼາຍຄັ້ງ.
ເນື່ອງໃນໂອກາດນີ້, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຫວັງວ່າ ເຖິງວ່າທ່ານນາງ Lianys Tores Rivera ຈະຢູ່ໃນຖານະຕຳແໜ່ງໃດກໍ່ຕາມ, ທ່ານນາງເອກອັກຄະລັດຖະທູດ ຈະເປັນຂົວຕໍ່ລະຫວ່າງສອງຊາດ, ສືບຕໍ່ປະກອບສ່ວນຢ່າງຕັ້ງໜ້າເຂົ້າໃນການພັດທະນາການພົວພັນຫວຽດນາມ - ກູບາ; ຂໍອວຍພອນໃຫ້ທ່ານນາງ Lianys Tores Rivera ຈົ່ງປະສົບຜົນສຳເລັດໃນ ຕຳແໜ່ງໃໝ່ຂອງຕົນ.
ຄຳຮຸ່ງ